कैमरा फन्दा
कैमरा फन्दा (Camera trap) ऐसा कैमरा होता है जो अपने आसपास होने वाली किसी गतिविधि को भाँपकर चित्र लेता है, जैसे कि किसी प्राणी या मानव की उपस्थिति। इन कैमरों में अक्सर एक चाल अभिज्ञापक (मोशन डिटेक्टर) हिलते हुए प्राणी या व्यक्ति का संज्ञान लेता है और कैमरा को फोटो खींचने का संकेत भेजता है। कैमरा फन्दों से वनों में बिना किसी शोधकर्ता की उपस्थिति के प्राणियों के आने-जाने के चित्र खींचे जा सकते हैं।